অন্যান্য রাজবংশে রাজপুত্রের রাজপদে অভিষিক্ত হওয়ার নীতি রয়েছে। কিন্তু বোমাং বংশে রাজপুত্র নন, রাজবংশের সবচেয়ে বয়োজ্যেষ্ঠ সদস্য বোমাং রাজবংশের রাজপদের উত্তরাধিকারী হয়ে থাকেন। ষষ্ঠ বোমাং রাজা থেকে সবচেয়ে বয়োজ্যেষ্ঠ সদস্য রাজপদের অধিকারী হওয়ার ঐতিহ্য প্রবর্তিত হয়েছিল। কিন্তু ১৪তম বোমাং রাজা মং শৈ প্রু চৌধুরীর সময় কিছুটা ব্যতিক্রম হয়েছিল। তিনি অং শৈ প্রু চৌধুরীর চেয়ে বয়সে এক দিন কম ছিলেন।
১৩তম বোমাং রাজা পর্যন্ত প্রজা ও রাজপরিবার রাজপদে রাজা হিসেবে অভিষেক বা অধিষ্ঠিত করে সরকারের স্বীকৃতি নেওয়ার ঐতিহ্য প্রচলিত ছিল।
কিন্তু ১৪তম বোমাং রাজা মং শৈ প্রু চৌধুরীর সময় রাজপদের জন্য দুজন প্রতিদ্বন্দ্বী (মং শৈ প্রু এবং অং শৈ প্রু) থাকায় রাজা হিসেবে সরকার থেকে নিয়োগ দেওয়ার পর প্রথম অভিষেক অনুষ্ঠান আয়োজনের রীতি প্রচলন হয়েছে।
রাজার আসনে বসা নিয়ে বোমাং রাজপরিবারের অভ্যন্তরীণ দ্বন্দ্ব ১৯৫৯ সাল থেকেই। সে সময়ে অং শৈ প্রুকে পেছনে ফেলে রাজার আসনে বসেন মং শৈ প্রু চৌধুরী। ১৯৯৮ সালে মং শৈ প্রু চৌধুরীর মৃত্যুর পর শেখ হাসিনা সরকার অং শৈ প্রু চৌধুরীকে তাঁর স্বাধীনতা-বিরোধিতা ও বিএনপি সমর্থনের কারণে রাজা না করে ১৩তম বোমাং রাজা ক্য জ সাইন প্রুর পুত্র ক্যসাইন প্রু চৌধুরীকে রাজা হিসেবে নিয়োগ দেন।রাজা অং শৈ প্রু চৌধুরী সরকারের উপরোক্ত সিদ্ধান্তের বিরুদ্ধে প্রথমে সিভিল আপীল নং- ৮/৯৭ দায়ের করেন। অতঃপর সিভিল আপীলের বিরুদ্ধে মহামান্য সুপ্রিম কোর্টের হাইকোর্ট বিভাগের রীট পিটিশন নং- ৫১০১/১৯৯৬ দায়ের করেন। মহামান্য হাইকোর্ট বিভাগের ১২/০১/১৯৯৭ইং প্রদত্ত আদেশে রীট পিটিশন খারিজ হয়।

উক্ত আদেশের বিরুদ্ধে মহামান্য সুপ্রিম কোর্টের আপীল বিভাগে বর্তমান বোমাং সার্কেল চীফ আপীল দায়ের করলে আপীল বিভাগ মামলাটি গ্রহণ করে মাননীয় বিচারপতি মোস্তফা কামাল তার প্রদত্ত ১১/১২/১৯৯৭ইং তারিখের আদেশ প্রদানের সময় নিম্নোক্ত বিষয়কে মামলার মূল বিবেচ্য বিষয় হিসেবে বিবেচনা করেন।

“the Court will only inquire whether the selection has been made following the tradition, Custom and Usage which gover the selection in question. If so made the judiciary will not intervene. If extraneous considerations have influenced the executive decision the court has certainly the power to declare the selection to have been made without lawful authority, all the susceptibilities of the tribal People should not be ignored”.

অতঃপর মাননীয় বিচারপতি তার প্রদত্ত আদেশে উল্লেখ করেন যে, “For all the foresaid reasons we do not think that the respondents were guided in their selection of Bohmong Chief on the right and relevant considerations, they have taken extraneous matters into consideration which have vitiated the appointment and recognition”.

the appeal is therefore allowed without any order as to casts. the Impugned Notification No. Spet Aat Bit Aim- 32/96/205 dated 04-11-1996 published in the Bangladesh Gazette and issued without lawful authority and of no legal effect.

অং শৈ প্রু নিজের বয়োজ্যেষ্ঠতার জোরে আপিল বিভাগে নিয়মানুযায়ী রাজা হওয়ার অধিকারের পক্ষে রায় পান। অবশেষে ১৯৯৮ সালের ১৯ নভেম্বর তিনি ১৫ তম বোমাং রাজা হিসেবে অভিষিক্ত হন।

জন্ম
রাজনৈতিক জীবন
সিংহাসনে আরোহণ
চাকরি জীবন